
Parlamentul României

Camera Deputaţilor

Comisia pentru muncă şi protecţie socială
	Bucureşti,
	9 iulie 2020

	Nr.
	4c-9/516


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul de înlocuire asupra proiectului de Lege pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, retrimis Comisiei pentru muncă şi protecţie socială cu adresa nr. PLx 783/2015 din 24 iunie 2020, în vederea reexaminării şi întocmirii unui nou raport.

Menţionăm că proiectul de lege a fost retrimis comisiei în temeiul Regulamentului Camerei Deputaţilor, republicat, conform înţelegerii Comitetului liderilor grupurilor parlamentare.

Prezentul raport înlocuieşte raportul comisiei depus anterior cu 
nr.4c-7/850 în data de 10.10.2017.
PREŞEDINTE,
ADRIAN SOLOMON

[image: image2.jpg]



Parlamentul României

Camera Deputaţilor

Comisia pentru muncă şi protecţie socială
	Bucureşti,
	9 iulie 2020

	Nr.
	4c-9/516


RAPORT  DE  ÎNLOCUIRE
asupra proiectului de Lege pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri

În temeiul prevederilor Regulamentului Camerei Deputaţilor, republicat, proiectul de Lege pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri a fost retrimis Comisiei pentru muncă şi protecţie socială, prin adresa 
nr. PLx 783/2015 din 24 iunie 2020, în vederea reexaminării şi întocmirii unui nou raport.

Menţionăm că prezentul raport înlocuieşte raportul comisiei depus anterior cu nr. 4c-7/850 în data de 10.10.2017.
Proiectul de lege are ca obiect de reglementare acordarea unor drepturi prevăzute de Decretul-Lege nr.118/1990, republicat, cu modificările şi completările ulterioare, şi persoanelor care au fost persecutate din motive politice cu începere de la 2 iunie 1992 și care au fost condamnate în 9 decembrie 1993 de o instanță de judecată nerecunoscută din regiunea transnistreană a Republicii Moldova.
În urma reluării dezbaterilor în şedinţa din 7 iulie 2020, membrii Comisiei au hotărât, cu unanimitate de voturi, adoptarea proiectului de lege cu amendamente pentru recunoaşterea şi reparaţia morală pentru prejudiciile suferite de persoanele care au continuat lupta anticomunistă şi au luptat pentru promovarea valorilor şi principiilor democratice.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.566/03.06.2015)
· avizul favorabil al Comisiei juridice, de disciplină şi imunităţi 
(nr.4c-11/1405/23.11.2015)

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/789/18.11.2015)
· avizul negativ al Comisiei pentru buget, finanţe şi bănci 
(nr. 4c-2/987/08.03.2016)

· punctele de vedere ale Guvernului (nr.6540/07.06.2016 şi nr.1802/22.03.2017).

La lucrări şi-au înregistrat prezenţa 24 de deputaţi, din totalul de 24 de membri ai comisiei.
La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, dl Alin Ignat, Secretar de Stat în cadrul Ministerului Muncii şi Protecţiei Sociale.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente, redate în anexa care face parte din prezentul raport.

PREŞEDINTE,



SECRETAR,

Adrian Solomon



Violeta Răduţ

Întocmit,

Consilier parlamentar Lidia Vlădescu
Consilier parlamentar Sorina Szabo

ANEXA
AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text 

act normativ de bază
	Text

adoptat de Senat
	 Text propus de Comisie

(autor amendament) 
	Motivare

	1. 
	__
	Titlul legii

Lege pentru modificarea şi completarea Decretului-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri

	Lege privind acordarea unor drepturi persoanelor persecutate din motive politice cu începere de la 2 iunie 1992 și care au fost condamnate în 9 decembrie 1993 de o instanță de judecată nerecunoscută din regiunea transnistreană a Republicii Moldova
Autor: Alexandru Teacă – deputat PMP


	Pentru corelarea titlului legii cu amendamentele propuse.

Pentru respectarea normelor de tehnică legislativă şi realizarea scopului legii propus de iniţiatori, s-a considerat necesară reglementarea măsurilor propuse printr-un act disctinct, similar prevederilor Legii nr.211/2013.


	2. 
	__
	Articol unic.- Decretul-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României, Partea I, nr.631 din 23 septembrie 2009, cu modificările şi completările ulterioare, se modifică şi se completează după cum urmează: 
1. Titlul legii se modifică şi va avea următorul cuprins:

„Decret-Lege privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, persoanelor deportate în străinătate ori constituite în prizonieri, precum şi celor care s-au sacrificat pentru libertate şi democraţie la Tiraspol în decembrie 1993”
2.
La articolul 1 alineatul (2), după litera b) se introduce o nouă literă, lit.c), cu următorul cuprins:

“c) a fost membru al grupului deţinuţilor politici care au fost condamnaţi la data de 9 decembrie 1993 de către un tribunal al regimului separatist de la Tiraspol, nerecunoscut pe plan internaţional, şi s-au aflat în regim de detenţie între 9 şi 15 ani.”

	Articol unic. - (1) Beneficiază de indemnizația lunară prevăzută la art. 4 alin. (1) din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările şi completările ulterioare, și persoanele, cetățeni români la data depunerii cererii, care au fost persecutate din motive politice cu începere de la 2 iunie 1992 și care au fost condamnate în 9 decembrie 1993 de o instanță de judecată nerecunoscută din regiunea transnistreană a Republicii Moldova.
(2) Persoanele prevăzute la alin.(1), care au domiciliul în străinătate, pot depune cererea personal, la agenţiile pentru plăţi şi inspecţie socială judeţene, respectiv a municipiului Bucureşti, sau prin mandatar desemnat prin procură specială, la agenţia teritorială în a cărei rază teritorială domiciliază mandatarul.

Autor: Alexandru Teacă – deputat PMP
	Pentru recunoaşterea şi reparaţia morală pentru prejudiciile suferite de persoanele care au continuat lupta anticomunistă şi au luptat pentru promovarea valorilor şi principiilor democratice.

